Publication: Magyar Közlöny
Issue: MK-2005-166 (Year: 2005, Number: 166)
Era: 2004-2010
Section: 2. számú melléklet az 1129/2005. (XII. 22.) Korm. határozathoz
Paragraph Index: 1330

1. Az OÉT megvitatta az államháztartásról szóló 1992. évi XXXVIII. törvény 15. §-a helyébe lépõ normaszöveg javaslatot. A munkavállalói oldal egyetértett az államháztartási törvény módosítására vonatkozó kormányzati javaslattal. Fontosnak tartotta, hogy a tervezet tartalmazza: a rendezett munkaügyi kapcsolatok vizsgálata feltétel arra az önrészre vonatkozóan, amelyet az uniós támogatás megszerzéséhez a Magyar Állam biztosít. Az egyeztetés alapján az OÉT elfogadta, hogy – a munkáltatói oldal észrevételét figyelembe véve – a tervezetben kerüljön meghatározásra a jóhiszemûen hibázó munkáltatók részvételi lehetõsége a támogatási pályázatokon, a munkaügyi ellenõrzés által feltárt jogsértéssel érintett munkavállalók pályázaton még elfogadható konkrét létszámkorlátja, valamint az ismételt jogsértés esetén a szankció mértéke. Az OÉT úgy foglalt állást, hogy a rendezett munkaügyi kapcsolatok feltételeinek meghatározásáról szóló miniszteri rendelettervezet szövege ismételten kerüljön egyeztetésre a plenáris ülés fórumán.

Source: https://magyarkozlony.hu/hivatalos-lapok/7a9bcc35024bff6a4891f0a79ee4ef610709fe20/dokumentumok/e3dbd51d1a59aa6cc917c6663215b7bdda91c77c/letoltes